สปช.เอาแน่ตั้ง ซุปเปอร์บอร์ด การศึกษา
กลไกสกัดกั้นการเมืองล้มนโยบาย กมล หนุนบรรจุเรียนฟรีใน รธน.,ดร.กมล รอดคล้าย เลขาธิการคณะกรรมการการศึกษาขั้นพื้นฐาน (กพฐ.) เปิดเผยว่า จากการ ประชุมสภาปฏิรูปแห่งชาติ (สปช.) ได้คัดเลือกประธานคณะกรรมาธิการทั้ง 18 คณะเรียบร้อยแล้ว โดยในส่วนของคณะกรรมาธิการปฏิรูปการศึกษาและทรัพยากรมนุษย์ มี ดร.พารณ อิศรเสนา ณ อยุธยา เป็นประธาน และได้มีการวางกรอบการทำงานไว้ 2 ขั้นตอน ประกอบด้วยการกำหนดเนื้อหาไว้ในรัฐธรรมนูญและการกำหนดประเด็นปฏิรูปการศึกษา ซึ่งในส่วนที่มีข้อเสนอไม่อยากให้มีการกำหนดเรื่องเรียนฟรีไว้ในร่างรัฐธรรมนูญฉบับใหม่ เพราะเห็นว่าเป็นโครงการเรียนฟรีที่ไม่จริงนั้น เชื่อว่าหลายฝ่าย โดยเฉพาะกลุ่มเอ็นจีโอ กลุ่มบุคคล และองค์การปกครองส่วนท้องถิ่นคงอยากให้มีการบรรจุข้อความดังกล่าวไว้ในร่างรัฐธรรมนูญ และโดยส่วนตัว ตนก็เห็นด้วยว่าสมควรบรรจุไว้เพื่อจะได้เป็นหลักประกันให้รัฐต้องรับผิดชอบในการจัดการศึกษาอย่างทั่วถึง เป็นธรรมและมีคุณภาพ เพราะเมื่อไม่บรรจุไว้หาก เกิดความจำเป็นหรือเหตุฉุกเฉินรัฐอาจยกเลิกโครงการเรียนฟรีไปทำอย่างอื่นได้ อย่างไรก็ตาม จากนี้ไปคณะกรรมาธิการการศึกษาและการพัฒนาทรัพยากรมนุษย์จะต้องทำข้อเสนอทางด้านการศึกษาที่จะกำหนดไว้ในร่างรัฐธรรมนูญฉบับใหม่ให้แล้วเสร็จตามกรอบเวลา 60 วัน,เลขาธิการ กพฐ.กล่าวอีกว่า สำหรับในส่วนของการกำหนดประเด็นการปฏิรูปการศึกษานั้น จะเน้นในประเด็นหลักที่จะถึงตัวเด็กคือเรื่องของการกระจายโอกาสทางการศึกษา และการยกระดับสถานศึกษาให้มีคุณภาพมาตรฐานมากขึ้น ซึ่งข้อเสนอในการปฏิรูปการศึกษาของ รศ.ดร.พินิติ รตะนานุกูล เลขาธิการสภาการศึกษา ที่จะให้ตั้งคณะกรรมการด้านการศึกษาชุดใหญ่ที่มีอำนาจดูแลการ ศึกษาในภาพรวมทั้งระบบ มีแนวโน้มเป็นไปได้สูงเพราะสอดคล้องกับความคิด ของ สปช.ด้านการศึกษา ที่เห็นว่าการศึกษาจะต้องปลอดการเข้ามาแทรกแซงของฝ่ายการเมือง ดังนั้น จะต้องมีการกำหนดเป็นนโยบายการศึกษาระยะยาว และห้ามเปลี่ยนแปลงนโยบายนี้โดยบุคคลหรือการเมืองจนกว่าจะถึงเวลาอันเหมาะสม หรือต้องได้รับอนุมัติจากบอร์ดที่จะตั้งขึ้นมาดูแลนโยบายการจัดการศึกษาในภาพรวม คล้ายๆกับซุปเปอร์บอร์ด โดยอาจจะมีรัฐมนตรีจากกระทรวงที่เกี่ยวข้องกับการศึกษา และการใช้แรงงานมาเป็นกรรมการในบอร์ดชุดนี้ด้วย.
ดร.กมล รอดคล้าย เลขาธิการคณะกรรมการการศึกษาขั้นพื้นฐาน (กพฐ.) เปิดเผยว่า จากการ ประชุมสภาปฏิรูปแห่งชาติ (สปช.) ได้คัดเลือกประธานคณะกรรมาธิการทั้ง 18 คณะเรียบร้อยแล้ว
สปช.,ซุปเปอร์บอร์ด,ปฏิรูปการศึกษา,พารณ อิศรเสนา ณ อยุธยา,การศึกษา,เรียนฟรี,พินิติ รตะนานุกูล,กมล รอดคล้าย